Zizan Razak

Mohd Razizan bin Abdul Razak atau lebih dikenali sebagai Zizan Razak, (Jawi: محمد رازيزن عبدالرازق (lahir 15 April 1984), ialah seorang pelawak, pelakon, pengacara, penyanyi, pengarah, dan penerbit Malaysia. Dennis Chua (4 Disember 2017). Seriously Zizan! New Straits Times. Dicapai pada 10 Jun 2018. 

Zizan terkenal dengan peranan lakonannya di layar lebar termasuk filem komedi adiwira Kapoww!!: Atoi The Ajaib Boy (2010), aksi jenayah KL Gangster (2011–13), komedi seram Hantu Bonceng (2011), Mael Lambong (2012), komedi pasca-apokaliptik KL Zombi (2013), Abang Long Fadil (2014–22) dan Polis EVO (2015–23). Beliau juga telah menerima pelbagai anugerah dan pencalonan dalam kerjayanya termasuk Artis Komedi Lelaki Popular di Anugerah Bintang Popular Berita Harian 2010, Anugerah Hero Terhebat di Anugerah Blokbuster 2012 dan Pelakon Komedi Lelaki Terbaik (Filem) di Anugerah Lawak Warna 2013.

Kehidupan awal
Zizan dilahirkan pada 15 April 1984 di Dungun, Terengganu dan merupakan anak bongsu daripada dua beradik, beliau mempunyai seorang abang. Zizan berkelulusan Sijil Pelajaran Malaysia (SPM).

Kerjaya

Televisyen
Beliau mencipta kemasyhuran dengan menjadi salah seorang peserta Raja Lawak Astro musim pertama, sekaligus menjadi naib juara Raja Lawak Astro musim pertama bersama Johan. Melalui rancangan inilah beliau dikenali sebagai "Zizan Raja Lawak". Beliau juga mengambil bahagian dalam Maharaja Lawak, yang merupakan siri kedua pertandingan untuk finalis setiap musim Raja Lawak. Dalam rancangan itu, beliau digandingkan bersama Johan. Mereka dikenali sebagai Jozan. Mereka berdua mengacarakan rancangan bual bicara santai dengan menggunakan nama kumpulan ini, yang bertahan selama satu musim, sebelum kembali untuk musim kedua. Zizan juga menjuarai Super Spontan All Star sebanyak dua kali. Zizan juga pernah digandingkan bersama Sherry Ibrahim menerusi drama komedi Chapalrela yang bersiaran di Astro Warna.

Zizan memegang watak sebagai Sunny, seorang bapa ayam yang bertanggungjawab memisahkan Kenji dan ibunya, Cuwie (Dira Abu Zahar) dalam telefilem Karlos Bolos yang bersiaran pada Hari Raya Aidilfitri 2013, dibintangi oleh Johan As'ari dan Syazwan Zulkifly. Ini merupakan pertama kali Zizan menjayakan watak serius dalam kerjaya lakonannya. Beliau bersama Shaheizy Sam kembali bekerja di bawah arahan Ghaz Abu Bakar menerusi telefilem Baby Bro! yang turut menampilkan Izara Aishah dan Qistina Raisah. Telefilem ini mengisahkan tentang kehidupan seharian dua orang pemuda, Joe dan Sham, yang mencari rezeki dengan cara tersendiri di kota Kuala Lumpur. Kehidupan mereka berubah serta-merta dengan kehadiran seorang bayi yang tidak diketahui dari mana asalnya, ia menemui penonton di Astro First Eksklusif pada 30 November 2017.

Filem
Zizan memulakan kerjaya filemnya menerusi filem Duhai Si Pari-pari (2009) arahan Azmi Hatta lakonan Liyana Jasmay, yang mana beliau membuat penampilan khas. Beliau juga mempunyai peranan sama dalam filem Lu Pikirlah Sendiri de Movie (2010). Zizan menjayakan peranan utama sebagai Atoi dalam filem aksi komedi adiwira Kapoww!! arahan Azizi ‘Chunk’ Adnan yang turut dibintangi oleh Lisa Surihani sebagai Siti Nurhasnita.  

Pada 9 Jun 2011, Zizan menjadi tunjang utama filem aksi jenayah yang meraih kutipan pecah panggung KL Gangster arahan Syamsul Yusof lakonan Aaron Aziz, Adi Putra, Soffi Jikan dan Syamsul; Beliau menjayakan peranan Fadil, seorang samseng dan rakan karib Malek.Siti Azira Abdul Aziz (26 Mei 2011). 'KL Gangster' Papar 80 Peratus Kisah Benar  mSTAR Online. Dicapai pada 16 Mac 2013. Beliau kembali menjayakan peranannya dalam prekuelnya yang ditayangkan pada 3 Oktober 2013.

Zizan memegang watak sebagai Amran, seorang budak penghantar piza yang gemar berlumba motor drag secara haram dalam filem aksi komedi seram Hantu Bonceng yang menggandingkan beiau bersama Juliana Evans yang memegang dua watak—Ayu dan Maya. Filem ini ditayangkan pada 31 Ogos 2011, bersempena dengan sambutan ulang tahun kemerdekaan negara ke-54. Persembahannya dalam filem ini melayakkan Zizan memenangi Anugerah Hero Terhebat di Anugerah Blokbuster 2012. Zizan meminjamkan suaranya bagi watak seekor kura-kura bernama Nico dalam filem komedi romantik Cinta Kura Kura arahan Nizam Zakaria lakonan Tiz Zaqyah dan Aeril Zafrel.Teknologi CGI 3D Dalam Filem Cinta Kura Kura . Murai. 11 November 2011. Retrieved 19 November 2011. Zizan kembali meneruskan kerjasamanya bersama Syamsul menerusi filem Jalan Kembali: Bohsia 2 yang ditayangkan pada 7 Jun 2012; beliau memegang watak sebagai Ejan.

Beliau menjadi bintang utama bersama Siti Saleha, Izara Aishah dan Usop Wilcha di dalam filem komedi pasca-apokalips adaptasi dari novel Zombijaya karya Adib Zaini terbitan Buku Fixi, KL Zombi arahan Woo Ming Jin yang ditayangkan pada 29 Ogos 2013KL Zombi tidak seram  Kosmo! (15 September 2013). Diperoleh pada 25 Oktober 2017. mengisahkan lima sekawan yang mempunyai impian dan cita-cita hidup yang tersendiri. Namun, segalanya menjadi porak peranda apabila sejenis wabak merbahaya yang menukarkan manusia menjadi zombi telah merebak di sekitar Kuala Lumpur. Gandingan beliau bersama Siti telah melayakkan beliau menerima pencalonan di Anugerah Bintang Popular Berita Harian ke-27 bagi Gandingan Serasi di Layar Lebar.

Zizan kembali menjayakan peranannya sebagai Fadil dalam filem aksi komedi Abang Long Fadil arahan Syafiq Yusof. Filem ini merupakan terbitan turunan daripada KL Gangster arahan Syamsul Yusof dan ia menjadi satu-satunya filem lakonan beliau bagi 2014.Siti Athirah Dzulkifly (25 Mei 2014). Abang Long Fadil sentuhan ala Hollywood  Utusan Malaysia. Diperoleh pada 29 Mei 2014. Zizan melengkapkan portfolio kerjaya filemnya pada 2015 dengan menjayakan peranan utama sebagai Man dan Cicak-Man dalam filem Cicakman 3 arahan Yusry KRU dan arahan bersama oleh Ghaz Abu Bakar, yang menemui penonton di pawagam pada 12 Mac 2015, beliau menggantikan Saiful Apek yang berlakon dalam dua filem terdahulu, filem ini menggandingkan beliau bersama Lisa Surihani yang memegang watak sebagai Linda, isteri kepada Man/Cicakman. 

Zizan membintangi filem aksi komedi Polis EVO arahan Ghaz Abu Bakar dengan melakonkan watak sebagai Inspektor Sani, filem ini turut dibintangi oleh Shaheizy Sam dan Nora Danish. Filem ini merupakan kejayaan komersial dan mendapat sambutan daripada penonton sekaligus meraih kutipan kasar RM 18 juta, malah turut menjadi antara 10 carian terbanyak serta filem dengan carian terbanyak di Google Malaysia untuk bulan September 2015.

Beliau sekali lagi menjayakan peranan utamanya dalam filem Abang Long Fadil 2 yang ditayangkan pada 24 Ogos 2017. Beliau mengakui kejayaan Abang Long Fadil 2 bukan hanya beliau seorang sahaja, tetapi semua wargakerja termasuk pengarahnya, Syafiq Yusof.

Zizan merupakan antara pelakon yang menjayakan filem animasi Wheely arahan Yusry Abdul Halim yang ditayangkan pada 16 Ogos 2018; Zizan menyumbangkan suaranya untuk watak Wheely.Shazryn Mohd Faizal (22 Ogos 2018). Cerita Wheely hanyalah sekadar biasa sahaja mStar Online. Dicapai pada 5 Ogos 2018. Zizan dan Sam kembali menjayakan semula watak utama mereka dalam kesinambungan filem Polis Evo yang ditayangkan pada 22 November 2018, dan Abang Long Fadil 3 yang kini menjalani pos-produksi.

Zizan kembali beraksi dalam filem Bikers Kental 2, kesinambungan dari filem 2013 dengan judul sama yang dijangka akan ditayangkan pada 14 Mac 2019.Budiey (7 Februari 2019). Yang Menarik Tentang Filem BIKERS KENTAL 2 Sensasi Selebriti. Dicapai pada 6 Mac 2019.Bikers Kental 2 padat aksi, temui penonton Mac 2019 Buzzing Malaysia (21 Februari 2019). Dicapai pada 6 Mac 2019. Ia telah diumumkan pada September 2019 bahawa beliau bersama Shaheizy Sam menjayakan kembali watak mereka masing-masing dalam Polis EVO 3 arahan Syafiq Yusof.Amri Hassan (25 September 2019). "Polis EVO 3 bakal shoot tidak lama lagi" - Peminat teruja tunggu kemunculan Zizan dan Sam Astro Gempak. Dicapai pada 3 Disember 2019.Georgie Joseph (4 Disember 2019). Zizan akan cari masa jumpa Airein Harian Metro. Dicapai pada 7 Disember 2019.

Muzik
Selain menjadi pelakon dan pelawak, Zizan juga berbakat dalam bidang muzik. Pada tahun 2011, beliau merakamkan single solo sulungnya bertajuk "Selamat Tinggal" yang menampilkan Dina Nadzir yang dirakam dan digunakan untuk lagu latar semasa sesi penyingkiran dalam rancangan Raja Lawak Astro. Zizan memulakan kolaborasi sulungnya bersama penyanyi Kaka Azraff dan seterusnya muncul bersama lagu "Bawaku Pergi" hasil nukilan Malique, bekas penyanyi kumpulan Too Phat. Lagu ini menjadi kontroversi kerana ia mengandungi lirik yang berbaur hasutan yang menggalakkan remaja keluar dari rumah, sehingga isu ini dibangkitkan di Parlimen.

Beliau kembali meneruskan kerjasama bersama Kaka menerusi lagu "Infiniti Cinta" yang dicipta oleh Audi Mok dan Omar K serta lirik ditulis oleh Zizan sendiri. Muzik videonya dilancarkan pada 25 September 2013 dan diarahkan oleh Ghaz Abu Bakar. "Infiniti Cinta" berjaya mara ke saingan Separuh Akhir dalam rancangan Muzik-Muzik yang berlangsung pada 21 November 2014. Selain itu, Zizan turut menyumbangkan suaranya untuk muzik dan runut bunyi Abang Long Fadil 2 menerusi lagu "Kaki Licik". Pada 16 Mac 2018, Zizan muncul dengan single terbarunya "Kita OK" di bawah syarikat Rocketfuel Entertainment. Zizan melancarkan single terbarunya, "Kau Takkan Tahu" pada 8 Ogos 2018 dengan duet bersama Melda Ahmad.

Cabang lain
Dengan kejayaannya dalam bidang seni hiburan, Zizan menempatkan dirinya dalam bidang perniagaan. Pada 26 Oktober 2013, beliau bersama rakan kongsinya, Rostam Affendy Abd Rahim membuka sebuah restoran burger yang diberi nama Burgerbyte yang mempunyai tiga cawangan yang beroperasi di Sentul, Senawang dan Damansara. Zizan berkata dalam temuramah bersama wartawan: "Saya merupakan antara penggemar burger dan apabila melihat konsep hidangan pelbagai jenis yang disediakan, membuatkan hati saya terbuka untuk membuka restoran ini secara francais." Di bawah syarikat miliknya, Zizan Group Sdn. Bhd, Zizan telah menubuhkan kedai serbaneka miliknya, Zizan Mart dengan cawangan pertamanya dibuka di Kota Bharu, Kelantan pada 18 Ogos 2015. Majlis perasmian Zizan Mart disempurnakan oleh Exco Kerajaan Negeri Kelantan, Datuk Abdul Fatah Mahmood.

Kehidupan peribadi
Zizan merupakan seorang yang bujang. Beliau sebelum ini pernah dikhabarkan menjalin hubungan dengan pelakon Emma Maembong sekitar 2011. Media Hiburan melaporkan melalui sebuah portal hiburan, ibu kepada Zizan telah mendedahkan bahawa hubungan rapat antara anaknya dengan Emma telah terjalin dan mengakui sebelum ini Emma pernah berkunjung ke rumahnya. Mereka berdua memutuskan hubungan cinta pada awal 2015. Zizan mengakui banyak melakukan kesilapan sepanjang percintaannya dengan Emma sehingga menyebabkan perpisahan mereka. Tidak lama kemudian, Zizan telah memuat naik sekeping gambar yang menunjukkan mereka berdua kembali berdamai di laman Instagram miliknya.Zizan Razak Syukur Hubungan Dengan Emma Maembong Kembali Pulih Gegar. Dicapai pada 2 Mei 2017.

Beliau sebelum ini pernah menjalin hubungan dengan pelakon Juliana Evans yang dikenalinya ketika sama-sama membintangi filem Hantu Bonceng pada 2012. Pada 17 Mac 2015, Zizan terlibat dalam satu kemalangan jalan raya di Putrajaya dan berada dalam keadaan selamat.

Zizan dilaporkan menjalin hubungan cinta dengan pelakon dan pengacara Mira Filzah, ketika sama-sama mengacarakan malam kemuncak Anugerah Bintang Popular Berita Harian ke-29 pada 2016. Namun kedua-dua mereka menafikan mempunyai hubungan istimewa, malah Zizan menegaskan beliau tiada hubungan istimewa dengan Mira.

Nenek Zizan, Zainoon Abdullah meninggal dunia pada 4 Oktober 2020.Georgie Joseph (4 Oktober 2020). Nenek Zizan meninggal dunia Harian Metro. Dicapai pada 5 Oktober 2020.Zaidi Mohamad (4 Oktober 2020). Nenek Zizan meninggal dunia Berita Harian. Dicapai pada 5 Oktober 2020.Nur Asyikin Mayudin (4 Oktober 2020). Nenek Zizan Razak meninggal dunia mStar Online. Dicapai pada 5 Oktober 2020.

Kontroversi
Kes saman oleh pengurus peribadi
Pada 30 September 2014, Zizan berdepan dengan isu ketetapan perundangan apabila pembantu peribadinya, Marina Juki memfailkan kes saman terhadapnya di pejabat pendaftaran Mahkamah Tinggi Sivil berhubung pembekuan dua akaun syarikat Wire Fame Entertainment Sdn Bhd untuk satu tempoh yang lama. Marina mendakwa menanggung kerugian besar kerana artis-artis di bawah naungan syarikat Wire Fame termasuk Zizan tidak berminat lagi menyambung kontrak kerana pembekuan akaun syarikat itu menunjukkan syarikat itu berdepan dengan masalah. Dalam saman itu beliau menamakan Maybank Islamic Berhad, Zizan dan Wire Fame sebagai defendan pertama hingga ketiga. Pada 5 November, Marina memfailkan saman kedua di pejabat pendaftaran Mahkamah Sesyen Sivil terhadap Zizan atas dakwaan melanggar kontrak perjanjian yang ditandatangani antara Zizan, Wire Fame dan plaintif (Marina) pada 3 Mei 2011 iaitu Zizan telah bersetuju melantiknya sebagai pengurus peribadi dan perjanjian itu untuk tempoh empat tahun dan akan tamat pada 2 Mei 2015. Pada Januari 2015, Zizan dan bekas pengurusnya gagal menyelesaikan saman itu di luar mahkamah. Kes saman terhadap beliau ditolak oleh Mahkamah Tinggi Kuala Lumpur pada 10 Februari 2015. Perbicaraan kes saman beliau difailkan pada 10 Ogos.

Filemografi

Videografi
Muzik video
 Tahun Tajuk lagu Penyanyi  2012 "Aku Maafkan Kamu" Malique (menampilkan Dato' Jamal Abdillah) Aku Maafkan Kamu: Zizan Raja Lawak Lakon Nyanyian Malique Bersama Jamal Abdillah Rotikaya (10 Januari 2012). Dicapai pada 29 Mei 2018.

Diskografi
+Single Tahun Tajuk Kolaborasi  Catatan 2011 "Selamat Tinggal" Dina Nadzir "Anggun" Altimet dan Zain Hamid 2012 "Bawaku Pergi" Kaka Azraff 2013 "Infiniti Cinta"2014 "Cobaan"   "Adiwiraku" KRU 2015 "Opss! Aku Dah Ter.. " Cat Farish, Tiga Swagger ft. & Echa2017 "Chentaku" SonaOne "Kaki Licik"  Salah satu OST Abang Long Fadil 2
| style="text-align: center;"|  "Baby Bro" Hannah Delisha OST Baby Bro2018 "Kita OK"  "Kau Takkan Tahu" Melda Ahmad 2019 "Berserah" Ismail IzzaniBerserah - Single by Zizan Razak 2022 "Payung" Elizabeth Tan OST Abang Long Fadil 3 2023 "Assalamualaikum 2023" Faizal Tahir & Hael Husaini (menampilkan Elly Mazlein, Zizi Kirana, Ara Johari, Dato' Hattan & All Stars Gegar Vaganza) Buatan semula "Assalamualaikum" nyanyian asal Faizal Tahir untuk Palestin 2025 "Nyam Nyam Ketupat" Wani Kayrie, Dinda Dania & Miss Alvy  Lagu Raya

Kejayaan
 Tahun Tajuk Keputusan2007 Raja Lawak (musim 1)  2011 Maharaja Lawak 2011 2012 Super Spontan 2012  Maharaja Lawak Mega 2012  2015 Super Spontan All Stars 

Anugerah dan pencalonan
 Tahun Anugerah Kategori Pencalonan Keputusan 2009 Anugerah Bintang Popular Berita Harian ke-22 Artis Komedi Lelaki Popular Dirinya sendiri  2010 Anugerah Bintang Popular Berita Harian ke-23 Artis Komedi Lelaki Popular  Anugerah Shout! 2010 Favourite TV Personality Award  2011 Anugerah Bintang Popular Berita Harian ke-24 Artis Komedi Lelaki Popular  2012 Anugerah Bintang Popular Berita Harian ke-25 Pengacara TV Lelaki Popular  Anugerah Shout! 2012 Best On Screen Chemistry Award Zizan & Johan  Favourite TV Personality Award Dirinya sendiri  Anugerah Blokbuster Anugerah Hero Terhebat Dirinya sendiri (Hantu Bonceng)  2013 Anugerah Bintang Popular Berita Harian ke-25 Artis Komedi Lelaki Popular Dirinya sendiri  Pengacara TV Lelaki Popular   Pelakon Filem Lelaki Popular  Gandigan Di Layar Serasi (bersama Johan Raja Lawak) Zizan & Johan  Artis Asia Paling Popular Dirinya sendiri  Artis Lelaki Paling Stailo  Artis Berpengaruh Di Laman Media Sosial Anugerah Shout! 2013 Best On Screen Chemistry Award Zizan & Johan  Favourite TV Personality Award Dirinya sendiri  Anugerah Blokbuster 2 Anugerah Hero Terhebat Dirinya sendiri (Hantu Kapcai)  Anugerah Lawak Warna 2013 Pelakon Komedi Lelaki Terbaik (Filem) Dirinya sendiri  Artis Lawak Lelaki Paling Popular  2014 Anugerah MeleTOP Era 2014 Pemenang Artis Top Top MeleTOP  Anugerah Khas Meletop Wechat  Lagu Meletop Infiniti Cinta (Zizan Razak & Kaka)  Kumpulan/Duo Meletop Zizan Razak & Kaka  Bintang Siber Meletop Dirinya sendiri  Fesyen Meletop  Anugerah Bintang Popular Berita Harian ke-27 Artis Filem Lelaki Popular   Artis Komedi Lelaki Popular  Anugerah Lawak Warna 2014 Pelakon Komedi Lelaki Terbaik (Filem) Dirinya sendiri (Bikers Kental)  Artis Lawak Lelaki Paling Popular Dirinya sendiri  2015 Anugerah MeleTOP Era 2015 Bintang Filem Meletop Dirinya sendiri (Abang Long Fadil)  Artis Lawak Meletop Dirinya sediri  Drama TV Meletop Hantu Selfie  Pelakon TV Meletop Dirinya sendiri (Hantu Selfie)  Grup/Duo Meletop Infiniti Cinta (Zizan Razak & Kaka)  Hos TV Meletop Dirinya sendiri (Konsert Akhir Akademi Fantasia 2014)  Bintang Online Meletop Dirinya sendiri  Fesyen Meletop Anugerah Bintang Popular Berita Harian ke-28 Artis Komedi Lelaki Popular  Pelakon Filem Lelaki Popular  Pengacara TV Lelaki Popular  Artis Lelaki Stailo  Anugerah Lawak Warna 2015 Pengacara Lawak TV Paling Popular  2016 Anugerah MeleTOP Era 2016 Bintang Filem MeleTOP  Dirinya sendiri (Polis EVO)  Hos MeleTOP Dirinya sendiri (Konsert Akhir Akademi Fantasia 2015)  Bintang Online MeleTOP Dirinya sendiri  Festival Filem Malaysia ke-28 Pelakon Lelaki Terbaik Dirinya sendiri (Polis EVO)  Anugerah Melodi Personaliti Filem Melodi Dirinya sendiri  Personaliti Sosial Media  Personaliti Sensasi Melodi  2017 Anugerah Bintang Popular Berita Harian ke-30 Artis Komedi Popular  2018 Anugerah MeleTOP Era 2018 Artis Lawak Meletop  Fesyen Meletop  Anugerah Bintang Popular Berita Harian ke-31 Artis Versatil Popular   Pelakon Filem Lelaki Popular   Artis Komedi Popular   Pasangan Serasi Filem (bersama Tania Hudson)   2023 Anugerah Bintang Popular Berita Harian ke-35 Aktor Filem Popular    Artis Komedi Popular   Pasangan Serasi Filem (bersama Daiyan Trisha)   Pasangan Serasi Filem (bersama Elizabeth Tan)   2024 Anugerah Bintang Popular Berita Harian ke-36 Aktor Filem Popular   

Rujukan

Pautan luar





Kategori:Kelahiran 1984
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Terengganu
Kategori:Orang hidup
Kategori:Pelakon lelaki Malaysia
Kategori:Pengacara televisyen Malaysia
Kategori:Pelawak Malaysia
Kategori:Penyanyi lelaki Malaysia
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Penerbit filem Malaysia
Kategori:Pengarah televisyen Malaysia
Kategori:Penerbit televisyen Malaysia
Kategori:Peserta Raja Lawak